прилагат правилата, посочени в параграфи 2, 3 и 4, по отношение на отглеждани еднокопитни животни:
 а)родени в Съюза;
 б)след въвеждането им на териториите, изброени в приложение I към Регламент (ЕС) 2017/625, и допуснати за свободно обращение, с изключение на повторното въвеждане в Съюза след временен износ за трети държави.
 2.С настоящия регламент се определят общи и специални правила за последователното прилагане на системата за идентификация и регистрация, предвидена в член 108, параграф 1 от Регламент (ЕС) 2016/429, по отношение на еднокопитните животни и различните категории от тях, за да се гарантира ефикасното ѝ функциониране, включително:
 а)единния достъп до данните, съдържащи се в компютърната база данни, посочена в член 109, параграф 1, буква г) от Регламент (ЕС) 2016/429 и член 64 от Делегиран регламент (ЕС) 2019/2035, техническите спецификации и оперативните правила на тази база данни, както и сроковете, задълженията и процедурите за предаването на информация от операторите или други физически или юридически лица и за регистрацията на еднокопитни животни в компютърните бази данни;
 б)техническите спецификации и процедури, форматите, образците и оперативните правила за идентификационните средства и методите на идентификация на еднокопитните животни, включително:
 i)сроковете за прилагане на идентификационните средства и методите за идентификация;
 ii)отстраняването, изменението или замяната на идентификационните средства и методите за идентификация и крайните срокове за такива операции;
 iii)конфигурацията на идентификационния код;
 в)техническите спецификации, форматите и оперативните правила за уникалните доживотни идентификационни документи за еднокопитни животни;
 г)практическото прилагане на дерогациите от изискванията за идентификация и регистрация на някои еднокопитни животни, предназначени за клане, и на еднокопитни животни, отглеждани в полудиви условия;
 д)правилата за използването на уникалния доживотен идентификационен документ при движения на еднокопитни животни, извършвани в съответствие с дерогацията относно срока на валидност на ветеринарния здравен сертификат, предвиден в член 92, параграф 2 от Делегиран регламент (ЕС) 2020/688;
 е)формулярите образци, необходими за използване на уникалния доживотен идентификационен документ за спортни цели и за международно движение на състезателни коне, както се препоръчва от Световната организация по здравеопазване на животните (Organisation mondiale de la santé animale, OIE);
 ж)идентификацията на еднокопитни животни, които са въведени в Съюза от трети държави.
 3.С настоящия регламент се определят правилата относно формулярите образци, необходими за прилагането на член 112, параграф 4 и член 115, параграф 5 от Регламент (ЕС) 2019/6 и Делегиран регламент (ЕС) 2021/577, които да се съдържат в уникалния доживотен идентификационен документ, както и правилата за документиране на някои лечения в съответствие с Директива 96/22/ЕИО.
 4.С настоящия регламент се определят правилата относно формулярите образци за въвеждане на информацията, посочена в част 2, глава I от приложение V към Регламент (ЕС) 2016/1012 и в Делегиран регламент (ЕС) 2017/1940, които да се съдържат в уникалния доживотен идентификационен документ за чистопородни разплодни еднокопитни животни.
 Член 2
 Определения
 За целите на настоящия регламент се прилагат следните определения:
 1)„еднокопитно животно“ означава отглеждано животно от видове, принадлежащи към род Equus, включително коне, магарета и зебри, и потомството на кръстоските на посочените видове;
 2)„животновъден обект“ означава животновъден обект съгласно определението в член 4, точка 27 от Регламент (ЕС) 2016/429;
 3)„оператор“ означава всяко физическо или юридическо лице, което притежава еднокопитни животни и